ประกาศกระทรวงการคลังประกาศกระทรวงการคลังเรื่องหลักเกณฑ์การพิจารณาประกาศกำหนดเป็นองค์การสาธารณกุศลตามพระราชบัญญัติภาษีสรรพสามิตพ.ศ. ๒๕๖๐[๑] เพื่อให้การพิจารณาประกาศกำหนดเป็นองค์การสาธารณกุศลตามความในมาตรา ๑๐๗ (๑) (๒) และมาตรา ๑๐๘ (๑) (๒) แห่งพระราชบัญญัติภาษีสรรพสามิตพ.ศ. ๒๕๖๐ เป็นไปด้วยความรวดเร็วและเป็นธรรมรัฐมนตรีว่าการกระทรวงการคลังจึงออกประกาศกำหนดหลักเกณฑ์การพิจารณาประกาศกำหนดเป็นองค์การสาธารณกุศลไว้ดังต่อไปนี้ข้อ๑ มูลนิธิที่ประสงค์จะขอให้พิจารณาประกาศเป็นองค์การสาธารณกุศลจะต้องมีฐานะเป็นนิติบุคคล และให้ยื่นคำขอต่อกรมสรรพสามิต ตามแบบ ภส. ๐๕ - ๒๖ท้ายประกาศนี้ เพื่อพิจารณาเสนอกระทรวงการคลังข้อ๒ วัตถุประสงค์ของมูลนิธิเพื่อการกุศลสาธารณะในประเทศไทยเท่านั้นและรายได้ของมูลนิธิจะต้องมิใช่เป็นการได้มาจากการซื้อขายหรือการให้บริการโดยมีค่าตอบแทนเป็นปกติธุระ เว้นแต่การซื้อขายหรือการให้บริการนั้นเกี่ยวข้องกับการศาสนาการศึกษา การสถานพยาบาลหรือการสังคมสงเคราะห์และไม่นำรายได้ดังกล่าวไปจ่ายในทางอื่นข้อ ๓ ชื่อมูลนิธิจะต้องไม่เป็นชื่อและนามสกุลของบุคคลที่ยังมีชีวิตอยู่หรือชื่อการค้าหรือเครื่องหมายการค้าข้อ๔ กรมสรรพสามิตจะตรวจสอบเอกสารหลักฐานต่างๆ เกี่ยวกับการดำเนินงานของมูลนิธินั้นก่อน เช่น งบดุล บัญชีรายได้ รายจ่ายซึ่งมีผู้สอบบัญชีรับรองแล้ว โดยจะตรวจสอบย้อนหลังไปไม่ต่ำกว่าสามปีถ้าปรากฏดังต่อไปนี้จะไม่ประกาศให้(๑)การดำเนินงานของมูลนิธิไม่ตรงตามวัตถุประสงค์หรือมีการใช้ชื่อมูลนิธิดำเนินงานเพื่อหาประโยชน์ส่วนตัว(๒) รายได้ของมูลนิธิได้นำไปเป็นรายจ่ายเพื่อการกุศลสาธารณะ น้อยกว่าร้อยละ ๖๐ ของรายได้ทั้งสิ้นในสามรอบระยะเวลาบัญชีที่แล้วมาเว้นแต่(๒.๑)ตราสารจัดตั้งระบุว่า ให้นำดอกผลมาเป็นรายได้เท่านั้น หรือให้นำดอกผลมาใช้จ่ายเท่านั้น(๒.๒)กรณีมีเหตุจำเป็นต้องเก็บสะสมรายได้เพื่อดำเนินการตามโครงการตามวัตถุประสงค์ของมูลนิธิ(๓)รายจ่ายของมูลนิธิเป็นรายจ่ายเพื่อการกุศลสาธารณะน้อยกว่าร้อยละ ๗๕ของรายจ่ายทั้งสิ้นในสามรอบระยะเวลาบัญชีที่แล้วมา และรายจ่ายดังกล่าวได้นำไปเป็นรายจ่ายเพื่อการกุศลสาธารณะน้อยกว่าร้อยละ๖๕ ของรายจ่ายทั้งสิ้นในแต่ละรอบระยะเวลาบัญชี(๔)รายจ่ายเพื่อการกุศลสาธารณะของมูลนิธิควรกระจายเป็นการทั่วไปตามวัตถุประสงค์ที่ได้จดแจ้งไว้และต้องมิใช่เพื่อวัตถุประสงค์ใดวัตถุประสงค์หนึ่งที่จะให้ประโยชน์เฉพาะแก่บุคคลคณะบุคคลหรือหน่วยงานใดหน่วยงานหนึ่งหรือเป็นส่วนใหญ่ข้อ๕ มูลนิธิที่จัดตั้งขึ้นยังไม่ครบสามปีจะไม่พิจารณาประกาศให้ข้อ๖ องค์การ สถานสาธารณกุศล สถานพยาบาลหรือสถานศึกษาใด ที่มิได้มีฐานะเป็นมูลนิธิจะไม่พิจารณาประกาศให้เว้นแต่จะมีวัตถุประสงค์และการดำเนินงานเช่นเดียวกับมูลนิธิ จะพิจารณาประกาศให้เป็นรายๆ ไป ในหลักเกณฑ์เดียวกันหรือตามที่เห็นสมควรข้อ๗ มูลนิธิ องค์การ สถานสาธารณกุศลสถานพยาบาล หรือสถานศึกษาใดที่ไม่เข้าหลักเกณฑ์ตามข้อ ๑ ถึงข้อ ๖ จะไม่ประกาศให้เว้นแต่รัฐมนตรีว่าการกระทรวงการคลังจะพิจารณาเห็นสมควรข้อ๘ มูลนิธิ องค์การ สถานสาธารณกุศลสถานพยาบาล หรือสถานศึกษา ที่ได้รับการประกาศให้เป็นองค์การสาธารณกุศลไปแล้วเว้นแต่สภากาชาดไทย วัดวาอาราม และสถานพยาบาลหรือสถานศึกษาขององค์การของรัฐบาลจะต้องปฏิบัติดังต่อไปนี้(๑)ใบรับที่ออกให้แก่ผู้ประกอบอุตสาหกรรมที่บริจาคสินค้าหรือผู้ประกอบกิจการสถานบริการที่บริจาครายรับให้ระบุลำดับที่ได้รับการประกาศด้วย(๒)ส่งรายงานการประชุม งบดุล และบัญชีรายได้ รายจ่ายพร้อมทั้งรายงานการดำเนินงานของกิจการสำหรับรอบปีบัญชีที่ผ่านมาของผู้รับอนุมัติให้กรมสรรพสามิตทราบภายใน ๑๕๐ วัน นับแต่วันที่สิ้นรอบระยะเวลาบัญชีข้อ๙ มูลนิธิ องค์การ สถานสาธารณกุศลสถานพยาบาลหรือสถานศึกษาที่ประกาศไปแล้วนั้นให้กรมสรรพสามิตดำเนินการตรวจสอบเอกสารหลักฐานเกี่ยวกับผลการดำเนินงานหากปรากฏว่าผลการดำเนินงานไม่เป็นไปตามหลักเกณฑ์หรือคุณสมบัติที่กำหนดข้างต้นหรือไม่ปฏิบัติตามข้อ ๘ โดยไม่มีเหตุอันสมควรก็ให้เพิกถอนการประกาศฯ ทั้งนี้ให้มีผลตั้งแต่ปีถัดจากปีที่ประกาศเพิกถอนในราชกิจจานุเบกษาเป็นต้นไปข้อ๑๐ มูลนิธิ องค์การ หรือสมาคมที่ได้ประกาศกำหนดให้เป็นองค์การสาธารณกุศลตามมาตรา ๑๐๒ (๑) (๒) และมาตรา ๑๐๒ ทวิ(๑) (๒) แห่งพระราชบัญญัติภาษีสรรพสามิต พ.ศ. ๒๕๒๗ ก่อนวันที่ประกาศนี้ใช้บังคับให้ถือว่าอยู่ในหลักเกณฑ์การประกาศกำหนดเป็นองค์การสาธารณกุศล ตามประกาศนี้โดยไม่ต้องยื่นคำขอเป็นองค์การสาธารณกุศลข้อ๑๑ คำขอที่ได้ยื่นไว้ตามประกาศกระทรวงการคลังเรื่อง หลักเกณฑ์การพิจารณาประกาศกำหนดเป็นองค์การสาธารณกุศลตามพระราชบัญญัติภาษีสรรพสามิต พ.ศ. ๒๕๒๗ และที่แก้ไขเพิ่มเติมก่อนวันที่ประกาศนี้บังคับใช้และยังอยู่ในระหว่างการพิจารณาให้ถือว่าเป็นคำขอตามประกาศนี้ข้อ ๑๒ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศ ณ วันที่ ๑๖กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลัง[เอกสารแนบท้าย]๑.คำขอเป็นองค์การสาธารณกุศล(ดูข้อมูลจากภาพกฎหมาย)ปวันวิทย์/ภวรรณตรี/จัดทำ๒๗ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๗ ง/หน้า ๑๐/๑๖ กันยายน ๒๕๖๐